
DEKRET
Nr. 13438, datë 20.1.2022

[bookmark: _GoBack]PËR CAKTIMIN E DATËS SË ZGJEDHJEVE TË PJESSHME VENDORE PËR KRYETAR BASHKIE, PËR DISA NJËSI TË QEVERISJES VENDORE

Në mbështetje të nenit 92 shkronja “gj”, 93, 115, të Kushtetutës së Republikës së Shqipërisë, si dhe të nenit 10, të ligjit nr. 10019, datë 29.12.2008, “Kodi Zgjedhor i Republikës së Shqipërisë”, të ndryshuar; të nenit 61, pika 4, të ligjit nr. 139/2015, “Për vetëqeverisjen vendore”, të ndryshuar, pasi u njoha zyrtarisht me vendimin e Gjykatës Kushtetuese nr. 36, datë 4.11.2021, si dhe pasi kërkova dhe administrova informacionin dhe njoftimet sipas procedurës së kërkuar nga ligji nga Komisioneri Shtetëror i Zgjedhjeve[footnoteRef:2], Këshilli i Ministrave[footnoteRef:3] dhe Gjykata Kushtetuese[footnoteRef:4], mbi të dhënat e plota për ato bashki, kryetarëve të të cilave u ka përfunduar mandati në mënyrë të parakohshme dhe për të cilat është i nevojshëm organizimi i zgjedhjeve të pjesshme për kryetarë bashkie, [2:  Shkresë nr. 56/1 prot., datë 17.1.2022, e Komisionerit Shtetëror të Zgjedhjeve administruar me nr. 210 prot., datë 17.1.2022.]  [3:  Shkresë nr. 273/1 prot., datë 18.1.2022, e Këshillit të Ministrave, administruar me nr. 224 prot., datë 18.1.2022.]  [4:  Shkresë nr. 41/1 prot., datë 19.1.2022, e Gjykatës Kushtetuese, administruar me nr. 248 prot., datë 20.1.2022. ] 


DEKRETOJ:

Neni 1

Caktimin e datës 6 mars 2022 për zhvillimin e zgjedhjeve të pjesshme vendore, për kryetar bashkie, për këto njësi të qeverisjes vendore:
1. Bashkia Shkodër, qarku Shkodër;
2. Bashkia Dibër, qarku Dibër;
3. Bashkia Durrës, qarku Durrës;
4. Bashkia Vorë, qarku Tiranë;
5. Bashkia Rrogozhinë, qarku Tiranë;
6. Bashkia Lushnjë, qarku Fier.



Neni 2

Ky dekret hyn në fuqi menjëherë.  

